da en da nl ca da da da es da da da da da da da da it da da da da da da da da da en da da da da da en da da fr el da da da de da da da da da da da da da da da da da nl da en da da es nl da
Nye landstal: Kræftpatienter venter for længe på behandling | Kræftens Bekæmpelse
31.8.2022 15:34:18 CEST | Kræftens Bekæmpelse
Regionerne har svært ved opfylde målsætningen om at behandle 90 pct. af kræftpatienterne til tiden, viser nye tal. Det er foruroligende og understreger manglen på ressourcer i sundhedssektoren, siger adm. direktør i Kræftens Bekæmpelse Jesper Fisker.
- Jeg frygter, at kræftpatienterne mærker konsekvenserne af, at der mangler hænder og ressourcer i sundhedssektoren, siger Jesper Fisker, adm. direktør, Kræftens Bekæmpelse. Foto: Kræftens Bekæmpelse, Ditte Valente.
Kræftpatienter over hele landet ventede for længe på at blive behandlet i andet kvartal 2022. Det viser nye tal fra Sundhedsdatastyrelsen, der har netop offentliggjort tal for andet kvartal 2022 for pakkeforløb for kræft.
I andet kvartal i år var det 74 pct. af de kræftpakkeforløb, der endte med behandling, som blev gennemført inden for de lægeligt begrundede forløbstider. Det er et fald på syv procentpoint i forhold til 1. kvartal i 2022 (81 pct.). Det er det laveste, der er målt, siden man i 2013 begyndte at indsamle data om kræftområdet.
- Det er meget foruroligende, at vi nu får den laveste målopfyldelse nogensinde. Det skulle jo gerne gå den anden vej. Det er udtryk for, at vi har et presset sundhedsvæsen, som også på kræftområdet viser, at vi ikke kan leve op til de ting, vi har lovet hinanden,« siger Jesper Fisker.
På landsplan er stort set det samme antal borgere sendt i udrednings- og behandlingsforløb for kræft som i første kvartal. Alligevel er der fald i antal af kræftpatienter, som bliver behandlet til tiden.
- Mange patientgrupper oplever i øjeblikket stigende ventetider og store forsinkelser. Det rammer desværre bredt, og det rammer mennesker med alvorlige sygdomme. Jeg frygter, at kræftpatienterne mærker konsekvenserne af, at der mangler hænder og ressourcer, siger Jesper Fisker.
Det er utilfredsstillende, fordi regionerne har givet hinanden håndslag på at 90 pct. af kræftpakkeforløbene skal gennemføres til tiden.
Målopfyldelsen forventes, at blive endnu lavere, da tallet er opgjort uden efterregistreringer og dermed ikke er endeligt.
- Det er jo en grund til, at man har indført de lægefagligt begrundede forløbstider. Kræft er en akut sygdom, hvor tid er afgørende. Jo længere man venter på at komme i behandling, jo dårligere er chancen for at overleve. Så det er bekymrende,forklarer Jesper Fisker.
Der har længe været problemer med at få kvinder med brystkræft opereret inden for den lægeligt begrundede maksimale forløbstid i Region Hovedstaden og Region Sjælland.
Det betyder også, at brystkræfttallene trækker landsgennemsnittet ned.
I Region Hovedstaden blev kun 24 pct. af brystkræftpatienterne behandlet til tiden i andet kvartal af i år. Dog skal det nævnes, at der i regionen har været en lille stigning i behandlingsforløb og 34 pct. flere udredningsforløb end i 1. kvartal 2022.
Region Sjælland har store udfordringer. Der var ellers fremgang at spore i regionen i første kvartal. Her blev 73 pct. af brystkræftforløbene gennemført til tiden. Men tre måneder senere er tallet nede på 42 pct. Og det til trods for, at regionen havde 18 pct. færre behandlingsforløb og 32 pct. færre udredningsforløb end kvartalet før.
- I første kvartal viste Region Sjælland, at det rent faktisk var muligt at gøre noget ved problemerne. Så regionen ved jo, hvad der virker – og den bør da bruge de positive erfaringer. Det skylder man sådan set brystkræftpatienterne, siger Jesper Fisker.
Casper Bagge AndersenPresse- og kommunikationsrådgiver
- Jeg frygter, at kræftpatienterne mærker konsekvenserne af, at der mangler hænder og ressourcer i sundhedssektoren, siger Jesper Fisker, adm. direktør, Kræftens Bekæmpelse. Foto: Kræftens Bekæmpelse, Ditte Valente.
Information om Kræftens Bekæmpelse
Følg pressemeddelelser fra Kræftens Bekæmpelse
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Kræftens Bekæmpelse
Kræftens Bekæmpelse sætter sorg på skoleskemaet30.9.2022 09:44:19 CEST | Pressemeddelelse
Syv børn på hver grundskole har oplevet dyb sorg, fordi mor eller far er død. Men hvordan er man en god klassekammerat for en ven, der sørger? Det skal helt nyt undervisningsmateriale hjælpe med - blandt andet i samarbejde med filminstruktør Jonas Risvig.
Udvikling bekymrer: Flere unge går i solarium30.9.2022 08:30:00 CEST | Pressemeddelelse
Andelen af unge solariebrugere er steget fra 10 pct. i 2019 til 16 pct. i 2021. Den nye udvikling er bekymrende, mener Kræftens Bekæmpelse, der efterlyser politisk handling.
Knæk Cancer: Hold sammen og bryd tavsheden29.9.2022 09:56:29 CEST | Pressemeddelelse
Tre ud af fire kræftpatienter har oplevet tavshed fra tætte venner og familie. Knæk Cancer er tilbage i uge 43, hvor TV 2 og Kræftens Bekæmpelse sætter fokus på kræftsagen - i år med et budskab om at bryde tavsheden og holde sammen i en svær tid.
Stort skridt nærmere ny kræftrådgivning ved det nye OUH23.9.2022 09:21:16 CEST | Pressemeddelelse
Claus Pryds Arkitekter Aps og C. C. Contractor A/S er valgt til at opføre den nye kræftrådgivning til kræftpatienter og pårørende. Den forventes færdig i 2025, og hospitalets palliative enhed og den nye Klinik for Senfølger flytter med.
Mindre portioner er godt for både sundhed og madspild19.9.2022 08:30:00 CEST | Pressemeddelelse
En lidt mindre pakke eller portion kan få os til at spise og drikke mindre og hjælpe os med at holde vægten. Det kan samtidig begrænse madspild og klimabelastningen og lette husholdningsbudgettet. Det er danskerne bevidste om.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022